**Līgums par Prasībām neatbilstoša iepakojuma apmaksu**

*ierakstīt līguma nr (aizpilda DIO)*

[*ierakstīt līguma noslēgšanas datumu*]

**SIA “Depozīta Iepakojuma Operators”**, reģistrācijas Nr.44103146177, juridiskā adrese Granīta iela 27, Acone, Salaspils pag., Salaspils nov., LV-2119 (turpmāk – **DIO**), kuru uz pilnvaras pamata pārstāv loģistikas un pieņemšanas infrastruktūras direktors Gatis Galejs, no vienas puses

un

[*ierakstīt nosaukumu*], reģistrācijas Nr. [*ierakstīt reģistrācijas numuru*], juridiskā adrese [*ierakstīt adresi*] (turpmāk – **Pārdevējs**), kuru pārstāv [*ierakstīt amatu*] [*ierakstīt vārdu, uzvārdu*], kurš rīkojas saskaņā ar [*ierakstīt pamatu, saskaņā ar kuru persona rīkojas*], no otras puses,

(turpmāk tekstā katra atsevišķi saukta **Puse**, un abas kopā – **Puses**)

ņemot vērā, ka:

1. Puses ir noslēgušas *Līgumu par depozīta iepakojuma manuālu pieņemšanu tirdzniecības vietās* un/vai *Līgumu par depozīta iepakojuma pieņemšanu tirdzniecības vietās, izmantojot taromātus* (turpmāk – **Pieņemšanas līgums**);
2. Pieņemšanas līgums nosaka, ka Atkārtoti lietojamais iepakojums, kurš kļūdaini ievietots citam Depozīta iepakojumam paredzētajā transportēšanas maisā, tiek uzskatīts par Prasībām neatbilstošu iepakojumu (sk. Prasībām neatbilstoša iepakojuma definīciju Pieņemšanas līgumā);
3. Par Prasībām neatbilstošu Universālo iepakojumu DIO nemaksā Pārdevējam Depozīta maksu un Apsaimniekošanas maksu (Pieņemšanas līguma 5.1. punkts).
4. Kamēr Pārdevējs pielāgojas depozīta sistēmas prasībām vai pieļauj kļūdas, Atkārtoti lietojamo iepakojumu ievietojot vienreiz lietojamā stikla maisos un nododot tos DIO, daļa no šī iepakojuma tiek atgūta šķirošanas procesā, un DIO var palīdzēt Pārdevējam saņemt daļu naudas par Prasībām neatbilstošu Atkārtoti lietojamo iepakojumu, ko citādi Pārdevējs nesaņemtu;

Puses vienojas par turpmāko:

1. Ja vien nav norādīts citādi, šajā līgumā izmantotie jēdzieni ar lielajiem burtiem ir izmantoti tādā pašā nozīmē, kādā tie izmantoti Pušu starpā noslēgtajā [*ierakstīt līguma noslēgšanas datumu*]Pieņemšanas līgumā, tā pielikumos vai aktuālajā Rokasgrāmatas versijā.

**ID iepakojums**

*Apsvērums: Individuālā dizaina iepakojumu Pārdevējam ir pienākums nodot šī iepakojuma ražotājam (Depozīta iepakotājam) un apmaiņā saņemt Depozīta maksu un Apsaimniekošanas maksu (pamatojoties uz līgumu starp Pārdevēju un attiecīgo Depozīta iepakotāju (sk. Individuālā dizaina iepakojuma definīciju Pieņemšanas līgumā)). DIO ir gatavs par atlīdzību šo darbu izdarīt Pārdevēja vietā.*

1. DIO sniedz Pārdevējam pakalpojumu – nodod attiecīgajam Depozīta iepakotājam no Pārdevēja saņemto Prasībām neatbilstošu Individuālā dizaina iepakojumu, kas kļuvis par Prasībām neatbilstošu iepakojumu tikai tādēļ, ka Pārdevējs to nodevis DIO Vienreizlietojamā iepakojuma Transportēšanas materiālos (proti, tas nav nekādā veidā bojāts vai ar citiem trūkumiem) (turpmāk – **ID iepakojums**). Par šo pakalpojumu Pārdevējs maksā DIO atlīdzību.
2. DIO drīkst uzsākt pakalpojuma sniegšanu, ne retāk kā 1 reizi kalendārā gada ceturksnī, ja neatbilstošo iepakojumu skaits ir vienāds vai pārsniedz 100 vienības.
3. Pārdevējs pilnvaro DIO nodot Iepakojumu attiecīgajam Depozīta iepakotājam un no Depozīta iepakotāja saņemt visus par Iepakojumu pienākošos maksājumus, piemēram, Depozīta maksu un Apsaimniekošanas maksu.
4. DIO nodod Pārdevējam no Depozīta iepakotāja saņemtos maksājumus par sekmīgi nodoto Iepakojumu. DIO neatbild par Iepakojumu, kas nav sekmīgi nodots Depozīta iepakotājam, ieskaitot Iepakojumu, kas saplīsis DIO pārvadāšanas laikā, jo Puses apzinās, ka pārvadāšana Vienreizlietojamā iepakojuma Transportēšanas materiālos var būt bojājusi Iepakojumu tā, ka tas saplīst turpmākās pārvadāšanas vai apstrādes laikā. DIO neatdod atpakaļ Pārdevējam Iepakojumu, kas nav sekmīgi nodots Depozīta iepakotājam. Sekmīgi nodoto Iepakojumu skaitu aprēķina šādi:

*Sekmīgi nodotais Iepakojums = šķirošanas centrā saskaitītais Iepakojums \* (1 – ID plīšanas koeficients)*

1. DIO nodod Pārdevējam no Depozīta iepakotāja saņemto Depozīta maksu un Apsaimniekošanas maksu. Pārdevējs samaksā DIO atlīdzību EUR 0,05 apmērā (neieskaitot pievienotās vērtības nodokli), kurā iekļautas, uzskaites, šķirošanas kastēs un papildu administratīvās izmaksas.
2. ID Plīšanas koeficients tiks norādīts katra perioda (kalendārā ceturkšņa) atskaitē atbilstoši faktiski izmērītajam.

**UNI iepakojums**

*Apsvērums: Par Prasībām neatbilstošu Universālo iepakojumu DIO drīkst nemaksāt Pārdevējam Depozīta maksu un Apsaimniekošanas maksu (Pieņemšanas līguma 5.1. punkts). Neraugoties uz to, DIO ir gatavs ar saviem resursiem pāršķirot šādu iepakojumu un izmaksāt Pārdevējam daļu no maksas.*

1. Par Prasībām neatbilstošu Universālo iepakojumu, kas kļuvis par Prasībām neatbilstošu iepakojumu tikai tādēļ, ka Pārdevējs to nodevis DIO Vienreizlietojamā iepakojuma Transportēšanas materiālos (proti, tas nav nekādā veidā bojāts vai ar citiem trūkumiem) (turpmāk – **UNI iepakojums**) DIO maksā Pārdevējam Depozīta maksu un Apsaimniekošanas maksu par sekmīgi atgūtām iepakojuma vienībām, kuru skaitu aprēķini sekojoši:

*DIO šķirošanas centrā saskaitītais UNI iepakojums \* (1 – UNI plīšanas koeficients)*

Pārdevējs samaksā DIO atlīdzību EUR 0,05 apmērā (neieskaitot pievienotās vērtības nodokli) par vienu sekmīgi atgūtu iepakojuma vienību, kurā iekļautas, šķirošanas kastēs, uzglabāšanas un papildu administratīvās izmaksas .

1. UNI plīšanas koeficients tiks norādīts katra perioda (kalendārā ceturkšņa) atskaitē atbilstoši faktiski izmērītajam.
2. 6. un 8. punktos minētās DIO atlīdzības maksas tiek noteiktas neieskaitot pievienotās vērtības nodokli un DIO ir tiesības grozīt vienu reizi pusgadā, par to nekavējoties paziņojot Pārdevējam.
3. DIO drīkst uzsākt atlīdzības aprēķinu, ne retāk kā 1 reizi kalendārā gada ceturksnī, ja neatbilstošo iepakojumu skaits ir vienāds vai lielāks par 100 vienībām.
4. Attiecībā uz UNI iepakojumu Pārdevējs neizmanto Pieņemšanas līguma 5.1. punktā paredzētās tiesības atprasīt no DIO Universālo Prasībām neatbilstošo iepakojumu.
5. Ciktāl šī līgums neparedz citādi, UNI iepakojumam piemēro Pieņemšanas līguma normas.

**Norēķinu kārtība**

1. Pārdevējs pilnvaro DIO Pārdevēja vārdā sev izrakstīt rēķinu 5. un 8. punktā minēto maksājumu veikšanai. Puses izraksta viena otrai savstarpējos rēķinus reizi kalendārajā ceturksnī līdz nākamā ceturkšņa pirmā mēneša mēneša 20. datumam. Rēķinus Puses var sagatavot elektroniski un nosūtīt uz otras Puses elektroniskā pasta adresi, kas saziņai norādīta Pieņemšanas līgumā. Šāds rēķins ir derīgs bez paraksta un uzskatāms par saņemtu tā nosūtīšanas dienā.
2. Puses apmaksā rēķinus 30 dienu laikā pēc to izrakstīšanas. Maksājumus veic ar pārskaitījumu uz Pieņemšanas līgumānorādīto norēķinu kontu. Par apmaksas datumu uzskata dienu, kad visas summas pilnā apmērā ir ieskaitītas otras Puses kontā.

**Līguma termiņš un izbeigšana**

1. Šis līgums stājas spēkā parakstīšanas dienā un ir spēkā līdz 2023. gada 31. decembrim. Ja neviena Puse līdz 2023. gada 1. decembrim nav Pieņemšanas līguma 9. punkta kārtībā informējusi otru Pusi par šī līguma izbeigšanu, tad līguma termiņš ir pagarināts līdz nākamā kalendārā gada beigām, taču ne vēlāk kā līdz 2029. gada 31. janvārim
2. Ja šis līgums noslēgts pirms 01.01.2023., tad Puses veic šajā līgumā paredzētos maksājumus arī par ID iepakojumu un UNI iepakojumu, ko Pārdevējs nodevis DIO 2022. gadā pirms šī līguma spēkā stāšanās.
3. Katrai Pusei ir tiesības šo līgumu vienpusēji izbeigt, 30 dienas iepriekš par to rakstveidā informējot otru Pusi.
4. Ar šī līguma izbeigšanu netiek izbeigtas saistības, kuras pēc savas būtības paliek spēkā pēc šī līguma izbeigšanas.
5. Šis līgums zaudē spēku, ja spēku zaudē Pieņemšanas līgums.

**Citi noteikumi**

1. Pusei nav tiesību nodot visas vai daļu no šajā līgumā noteiktajām tiesībām un/vai pienākumiem bez otras Puses iepriekšējas rakstiskas piekrišanas, izņemot maksātnespējas un/vai reorganizācijas gadījumā. Līgums un tajā noteiktās tiesības un pienākumi ir saistoši Puses tiesību un/vai pienākumu pārņēmējiem. Ja Puse līguma izpildei ir nolīgusi trešās personas, šāda Puses rīcība netiek uzskatīta par šajā līgumā noteikto tās tiesību un/vai pienākumu nodošanu.
2. Šis līgumam piemērojami Latvijas tiesību akti. Jebkurus strīdus Puses izšķir sarunu ceļā. Ja Pusēm neizdodas strīdu izšķirt sarunu ceļā, strīdu izšķir Latvijas tiesā.
3. Šis līgums ir noslēgts divos eksemplāros latviešu valodā, kuriem ir vienāds juridisks spēks, un viens eksemplārs glabājas pie DIO un viens pie Pārdevēja.

|  |  |
| --- | --- |
| **DIO:** | **PĀRDEVĒJS:** |
| Loģistikas un pieņemšanas infrastruktūras direktors  Gatis Galejs | [*ierakstīt amatu*]  [*ierakstīt vārdu, uzvārdu*] |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(paraksts)* | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(paraksts)* |